smcproject/ml-wiki-sentences huggingface dataset:
വിക്ടേഴിസ് ചാനലിനു വേണ്ടി ചക്കക്കാര്യം, മാർഗ്ഗരേഖ തുടങ്ങി ശ്രദ്ധേയമായ ഒട്ടേറേ ഡോക്യൂമെന്ററികൾക്ക് തിരക്കഥ രചിക്കുകയും സംസ്ഥാന വിദ്യാഭ്യാസ വകുപ്പിന്റെ പുരസ്ക്കാരം ലഭിക്കുകയും ചെയ്തിട്ടുണ്ട്.
കേരള പബ്ലിക്ക് റിലേഷൻ ഡിപ്പാർട്ട്മെന്റ് നിർമ്മിച്ച് സതീഷ് വെങ്ങാനൂർ സംവിധാനം ചെയ്ത  ‘ആലപ്പുഴയുടെ സ്വാതന്ത്ര്യ സമര ചരിത്രം’ എന്ന ഡോക്യുമെന്ററിക്ക് തിരക്കഥ രചിച്ചു.
ഇംഗ്ലീഷ്‌ സാഹിത്യത്തിൽ ബിരുദാനന്തര ബിരുദം, ജേണലിസത്തിലും പബ്ലിക്‌ റിലേഷൻസിലും പോസ്റ്റ്‌ ഗ്രാഡുവേറ്റ്‌ ഡിപ്ലോമ, കംപ്യൂട്ടർ ആപ്ലിക്കേഷൻ ഡിപ്ലോമ എന്നിവ വിദ്യാഭ്യാസ യോഗ്യത.
കൃതികൾ കഥാസമാഹാരങ്ങൾ ജനിതകവിധി (കഥകൾ - ഇന്ന്‌ ബുക്‌സ്‌. മലപ്പുറം) ജനറ്റിക്‌ കനോൺസ്‌ (ഇംഗ്ലീഷ് - കേരള യൂണിവേഴ്‌സിറ്റി പൊയട്രീ ഗാർഡൻ) ജനനിക്‌ നിയതി (ഹിന്ദി- ജവഹർ പുസ്‌തകാലയ,ന്യൂഡൽഹി) അസൂറയുടെ കുഞ്ഞിവിരൽ (ഡി സി ബുക്‌സ്‌- കോട്ടയം) അശ്വത്ഥാമാവിന്റെ തീരം (എൻ ബി എസ്‌ ) നിമന്ത്രമണം (പ്രഭാത് ബുക്ഹൗസ്) ഭാവസ്ഥിരാണി (കഥകൾ) ലേഖന സമാഹാരം മാറ്റൊലി (ജനയുഗത്തിൽ പ്രസിദ്ധീകരിച്ച തിരഞ്ഞെടുത്ത ലേഖനങ്ങൾ - സുജിലി പബ്ലിക്കേഷൻസ്) കേരളത്തിലെ തൊഴിലാളി പ്രസ്ഥാനങ്ങളും മാധ്യമങ്ങളും (മീഡിയ അക്കാഡമി) കാവ്യപഠനം നചികേതസ്സ് വാക്കും വരയും (പി. രവികുമാറിന്റെ നചികേതസ്സ് എന്ന കാവ്യത്തെക്കുറിച്ചുള്ള സമഗ്രപഠനം) അഭിമുഖ സമാഹാരം അഭിമുഖങ്ങൾ അനുഭവങ്ങൾ (പ്രശസ്തരുമായുള്ള അഭിമുഖ സംഭാഷണങ്ങൾ) കൈനിക്കരയിലെ വിശ്വപൗരൻ (ഡോ. എം. വി. പിള്ളയുമായുള്ള അഭിമുഖം) പുരസ്ക്കാരങ്ങൾ കേരള മീഡീയ അക്കാഡമി ഫെല്ലോഷിപ്പ് തകഴി അവാർഡ് പൊൻകുന്നം വർക്കി കഥാ അവാർഡ് മികച്ച തിരക്കഥാകൃത്ത് (കേരള സ്റ്റേറ്റ് ചിൽഡ്രൻസ് എഡ്യൂക്കേഷണൽ ഫിലിം ഫെസ്റ്റിവൽ 2012) ഫൊക്കാന ഗ്ലോബൽ ലിറ്റററി അവാർഡ് ഫോർ ഷോർട്ട് സ്റ്റോറീസ് പി. കൃഷ്ണപിള്ള ജന്മശതാബ്ദി സ്മാരക കഥാപുരസ്ക്കാരം സി. വി. ശ്രീരാമൻ കഥാപുരസ്ക്കാരം യുവകലാസാഹിതി അവാർഡ് മുംബൈ വൈറ്റ് ലൈൻ ജേണൽ അവാർഡ് സൈന്ധവ ബുക്സ് അവാർഡ് പത്രാധിപർ സുകുമാരൻ സ്മാരക അവാർഡ് പി. കെ ബാലകൃഷ്ണൻ സ്മാരക ചെറുകഥാ അവാർഡ് ഹ്യൂമനിസ്റ്റ് മീഡിയാ അവാർഡ് സമഷ്ടി അവാർഡ് (2008,2010, 2014) പാം ലിറ്റററി അവാർഡ് ഔവർ സാഹിത്യ പുരസ്ക്കാരം പ്രവാസി ഭാരതി പ്രതിഭാ പുരസ്ക്കാർ ഡോ. അംബേദ്ക്കർ നാഷണൽ ഫെലോഷിപ്പ് അവാർഡ് ഗ്രാമിക കനകജൂബിലി കഥാപുരസ്ക്കാരം 2014 ഗ്രന്ഥപ്പുര അവാർഡ് 2014 തിരുവിതാംകൂർ കയർത്തൊഴിലാളി യൂണിയൻ പ്ലാറ്റിനം ജൂബിലി കഥാ അവാർഡ് 2014 തിക്കുറിശ്ശി ഫൗണ്ടേഷൻ മാധ്യമ പുരസ്ക്കാരം 2015 പുരോഗമന കലാസാഹിത്യ സംഘം ബക്കർ സ്മാരക കഥാ അവാർഡ് 2015 നവരസം സംഗീതസഭ ഗോവിന്ദ് രചന പുരസ്കാരം 2015 മിഥുന സ്വാതി പുരസ്ക്കാരം ഹരിതകേരളം പുരസ്ക്കാരം നെഹ്റു പീസ് ഫൗണ്ടേഷൻ അവാർഡ് തുളുനാട് അവാർഡ് രാജ് നാരായണൻ ഫൗണ്ടേഷൻ ഓഫ് ഇന്ത്യ മീഡീയ അവാർഡ് ജി. വിവേകാനന്ദൻ ഫൗണ്ടേഷൻ കഥ പുരസ്കാരം അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite book }} : | first= missing | last= ( help ) ; Check | isbn= value: length ( help ) CS1 maint: unrecognized language ( link ) ↑ ↑ {{ cite book }} : | first= missing | last= ( help ) ; Check | isbn= value: length ( help ) CS1 maint: unrecognized language ( link ) ↑ ↑ {{ cite book }} : | first= missing | last= ( help ) CS1 maint: unrecognized language ( link ) ബാഹ്യകണ്ണികൾ
രമേഷ് ബാബു ഫേസ്ബുക്ക്
മാറ്റൊലി, അവതാരിക എഴുതിയത് ബി.ആർ.പി.ഭാസ്‌കർ
മാറ്റൊലി റഫറൻസ്
രമേശ് സിപ്പി ഇംഗ്ലീഷ് വിലാസം https://ml.wikipedia.org/wiki/Ramesh_Sippy ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2009 ജൂൺ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഒരു ഹിന്ദി ചലച്ചിത്രസം‌വിധായകനാണ്‌ രമേശ് സിപ്പി (ജനനം:1947 ജനുവരി 23 കറാച്ചി).
ഹിന്ദി ചലച്ചിത്രത്തിലെ എക്കാലത്തെയും ഹിറ്റു ചിത്രങ്ങളിലൊന്നായ ഷോലെയുടെ സം‌വിധായകൻ എന്ന നിലയിലാണ്‌ രമേശ് സിപ്പി കൂടുതലായും അറിയപ്പെടുന്നത്.
അദ്ദേഹത്തിന്റെ അച്ഛൻ ജി.പി. സിപ്പിയും ഒരു സം‌വിധായകനായിരുന്നു.
മകൻ റോഹൻ സിപ്പിയും ചലച്ചിത്രസം‌വിധാന രംഗത്തുണ്ട്.
ചെറുപ്രായത്തിൽ തന്നെ ചലച്ചിത്രരംഗത്തേക്ക് വന്നയാളാണ്‌ രമേശ് സിപ്പി.
ഏഴു വർഷത്തോളം സഹസം‌വിധായകനായി ജോലിചെയ്തു.
അദ്ദേഹത്തിന്റെ  സം‌വിധാനത്തിലുള്ള കന്നി ചിത്രം 1969 ൽ ഇറങ്ങിയ അൻ‌ദാസ് ആയിരുന്നു.
ആ പടം വലിയ വിജയമായില്ലങ്കിലും 1972 ൽ സം‌വിധാനം ചെയ്ത സീത ഔർ ഗീത എന്ന ചിത്രം വൻവിജയം നേടി .
1975 ൽ അദ്ദേഹം സം‌വിധാനം ചെയ്ത ഷോലെ വൻ വാണിജ്യവിജയം മാത്രമല്ല നിരൂപക പ്രശംസയും നേടുകയുണ്ടായി.
ഇന്നും ഹിന്ദി ചലച്ചിത്രത്തിലെ ഒരു മെഗാഹിറ്റായിട്ടാണ്‌ ഷോലെയെ ഭാരതത്തിലെ ചലച്ചിത്രപ്രേമികൾ വിലയിരുത്തുന്നത്.
ഷോലെക്ക് ഇത്ര സ്വീകാര്യത നൽകിയത് അതിലെ ഖബ്ബർ സിംഗ് എന്ന വില്ലൻ കഥാപാത്രത്തെ അവതരിപ്പിച്ച അംജദ് ഖാന്റെ പ്രകടനമായിരുന്നു.
ഷോലെയുടെ വമ്പൻ വിജയം രമേശ് സിപ്പിയുടെ മറ്റ് ചിത്രങ്ങൾക്ക് ലഭിക്കുകയുണ്ടായില്ല.
അദ്ദേഹത്തിന്റെ മറ്റു  പ്രധാന ചിത്രങ്ങൾ:"ഷാൻ"(1980),"ശക്തി"(1982),"സാഗർ" (1985),"അഖേല"(1991),"സമാന ദീവാന"(1995) എന്നിവയാണ്‌.
"ബുനിയാദ്" എന്ന പേരിൽ ഒരു ടെലി സീരിയലും അദ്ദേഹം സം‌വിധാനം ചെയ്തിട്ടുണ്ട്.
ഇന്ത്യാ-പാക് വിഭജനം വിഷയമാക്കുന്ന ഈ സീരിയൽ 1987 ൽ ദൂരദർശൻ സം‌പ്രേക്ഷണം ചെയ്യുകയുണ്ടായി.
ഫിലിംഫെയറിന്റെ "ബെസ്റ്റ് ഫിലിം ഓഫ് ഫിഫ്റ്റി ഇയേ‌ഴ്സ് അവാർഡ്" 2005 ൽ ഷോലെ നേടുകയുണ്ടായി.
അടുത്തകാലത്ത് അദ്ദേഹത്തിന്റെ മകൻ സം‌വിധാനം നിർ‌വ്വഹിച്ച "കുച്‌ ന കഹോ","ബ്ലഫ്ഫ് മാസ്റ്റർ" എന്നീ ചിത്രങ്ങളുടെ നിർമ്മാണം രമേശ് സിപ്പിയായിരുന്നു.
അവലംബം Chopra, A (2000), Sholay - The Making Of A Classic , Penguin Books, India, ISBN 014029970x പുറം കണ്ണി ഇന്റർനെറ്റ് മൂവി ഡാറ്റാബേസിൽ നിന്ന് Ramesh Sippy
രമേശ് പവാർ ഇംഗ്ലീഷ് വിലാസം https://ml.wikipedia.org/wiki/Ramesh_Powar
ഒരു ഇന്ത്യൻ ക്രിക്കറ്ററാണ് രമേഷ് രാജാറാം പവാർ .
1978 മെയ് 20ന് മഹാരഷ്ട്രയിലെ മുംബൈയിൽ ജനിച്ചു് .
വലംകയ്യൻ ബാറ്റ്സ്മാനും വലംകയ്യൻ ഓഫ് സ്പിൻ ബൗളറുമാണ്.
നാഷണൽ ക്രിക്കറ്റ് അക്കാഡമി പ്രവർത്തനമാരംഭിച്ച വർഷം(2000) പരിശീലനത്തിനായി തിരഞ്ഞെടുത്തവരിൽ പവാറും ഉൾപ്പെട്ടിരുന്നു.
ആഭ്യന്തര ക്രിക്കറ്റിലെ അരങ്ങേറ്റം മുതൽ സ്ഥിരതയുള്ള പ്രകടനത്തോടെ പവാർ ഇന്ത്യൻ സെലക്ടരുടെ ശ്രദ്ധ നേടി.
2002-2003ലെ മുംബൈയുടെ രഞ്ജി ട്രോഫി വിജയത്തിൽ പവാർ പ്രധാന പങ്ക് വഹിച്ചു.
ആ ടൂർനമെന്റിൽ 20 വിക്കറ്റുകളെടുത്ത പവാർ 46 ശരാശരിയിൽ 418 റൺസും നേടി.
2004ൽ നടന്ന ഇന്ത്യയുടെ‍ പാകിസ്താൻ പര്യടനത്തിൽ പവാർ ഏകദിനത്തിൽ അരങ്ങേറ്റം നടത്തി.
2007 ജനുവരിയിൽ പരിക്കിനേത്തുടർന്ന് ദേശീയ ടീമിൽ നിന്ന് പുറത്തായി.
അവലംബം 1 2 {{ cite web }} : Check date values in: | accessdate= ( help ) CS1 maint: bot: original URL status unknown ( link )
രമേശ് ബിധുരി ഇംഗ്ലീഷ് വിലാസം https://ml.wikipedia.org/wiki/Ramesh_Bidhuri
രമേശ് ബിധുരി (ജൂലൈ 1961 ജനനം 18) തെക്കൻ ദില്ലി മണ്ഡലത്തിൽ നിന്നുള്ള ഇന്ത്യൻ പാർലമെന്റ് അംഗംആണ്.
അദ്ദേഹം കുട്ടിക്കാലം മുതൽ തന്നെ ബിജൂരിയും കുടുംബാംഗങ്ങളും രാഷ്ട്രീയ സ്വയം സേവക് സംഘത്തിലെ സജീവ അംഗങ്ങളാണ്.
ബിജെപി നേതാവാണ്.
എസ്. സഹീദ് ഭഗത് സിംഗ് കോളേജിന്റെ സെൻട്രൽ കൗൺസിലറായും ദില്ലി സർവകലാശാലയുടെ എക്സിക്യൂട്ടീവ് കൗൺസിലിലേക്കും തിരഞ്ഞെടുക്കപ്പെട്ടപ്പോഴാണ് ബിദുരി വിദ്യാർത്ഥിയായിരിക്കെ രാഷ്ട്രീയ ജീവിതം ആരംഭിച്ചത്.
തെക്കൻ ദില്ലി നിയോജകമണ്ഡലത്തിൽ തുടർച്ചയായി രണ്ടാം തവണ എംപിയായി സേവനമനുഷ്ഠിക്കുന്ന അദ്ദേഹം എംപിയായി തിരഞ്ഞെടുക്കപ്പെടുന്നതിന് മുമ്പ് മൂന്ന് തവണ എം‌എൽ‌എയായി സേവനമനുഷ്ഠിച്ചിട്ടുണ്ട്.
നിലവിൽ ദക്ഷിണ ഡൽഹി (ലോക്സഭാ മണ്ഡലം) പ്രതിനിധീകരിക്കുന്ന പാർലമെന്റ് അംഗമാണ് .
2019 ലെ പൊതുതെരഞ്ഞെടുപ്പിൽ 56.6% വോട്ടുകൾ നേടി വിജയിച്ചു.
ഗുർജാർ കുടുംബത്തിൽ രാമരിക് ബിധൂരി, ചാർട്ടോ ദേവി എന്നിവരുടെ മകനായി രമേശ് ബിദുരി ജനിച്ചു.
കമല ബിധൂരിയെ വിവാഹം കഴിച്ച ഇയാൾക്ക് രണ്ട് ആൺമക്കളും ഒരു മകളുമുണ്ട്.
അദ്ദേഹത്തിന് മൂന്ന് മൂത്ത സഹോദരന്മാരും ഒരു ഇളയ സഹോദരനുമുണ്ട്.
ന്യൂഡൽഹിയിലെ കൽക്കജിയിലെ ജിബിഎസ്എസ് സ്കൂൾ നമ്പർ 2 ലാണ് അദ്ദേഹം പ്രാഥമിക വിദ്യാഭ്യാസം നടത്തിയത്.
കൗമാരത്തിൽ നിന്ന് തന്നെ അദ്ദേഹത്തിന് രാഷ്ട്രീയത്തിൽ താൽപ്പര്യമുണ്ടായിരുന്നു.
ദില്ലി യൂണിവേഴ്സിറ്റി ഷഹീദ് ഭഗത് സിംഗ് കോളേജിൽ കൊമേഴ്‌സ് ബിരുദം നേടി.
കോളേജ് കാലം മുതൽ അദ്ദേഹം രാഷ്ട്രീയത്തിൽ സജീവമാണ്.
തന്റെ രാഷ്ട്രീയ പാർട്ടിയായി ബിജെപിയെ തിരഞ്ഞെടുത്തു.
സ്റ്റുഡന്റ് കൗൺസിൽ അംഗവും ദില്ലി സംസ്ഥാനത്തെ ബിജെപിയിൽ ജനറൽ സെക്രട്ടറിയുമായിരുന്നു.
2003-08ൽ ബിജെപി ദില്ലി വൈസ് പ്രസിഡന്റായിരുന്നു.
2003 മുതൽ 2014 വരെ എം‌എൽ‌എയായി തുടർച്ചയായി മൂന്ന് തവണ വിജയിച്ചു.
2014 ലെ ലോക്‌സഭാ തെരഞ്ഞെടുപ്പിൽ ബിജെപി അദ്ദേഹത്തെ എംപി സ്ഥാനാർത്ഥിയായി തിരഞ്ഞെടുത്തു.
ഇപ്പോൾ അദ്ദേഹം പാർലമെന്റ് അംഗമാണ് (ലോക്സഭ).
എസ്. സമൂഹത്തെ സേവിക്കാനുള്ള ശക്തമായ ആഗ്രഹമാണ് ബിദുരിക്ക് ഉള്ളത്.
സമൂഹത്തിന് വളരെയധികം സംഭാവന നൽകിയ തന്റെ പൂർവ്വികരിൽ നിന്ന് അദ്ദേഹത്തിന് ഈ സേവനബോധം അവകാശമായി ലഭിച്ചു.
അദ്ദേഹത്തിന്റെ പിതാവ് പരേതനായ ശ്രീ റാംറിഖ് സമർപ്പിത സാമൂഹിക പ്രവർത്തകനായിരുന്നു; തുഗളകാബാദ് ഗ്രാമത്തിൽ ഒരു ആര്യ സമാജ് മന്ദിർ, ഒരു സ്കൂൾ, ആശുപത്രി എന്നിവയുടെ നിർമ്മാണത്തിനായി മുത്തച്ഛൻ തന്റെ പൂർവ്വിക സ്വത്തിന്റെ വലിയൊരു ഭാഗം സംഭാവന ചെയ്തു.
സർക്കാർ സ്കൂളിൽ നിന്നും സംഭാവന ചെയ്ത സ്ഥലത്ത് നിർമ്മിച്ച ആശുപത്രിയിൽ നിന്നും നിരവധി കുട്ടികൾക്കും രോഗികൾക്കും പ്രയോജനം ലഭിക്കുന്നു.
കോളേജ് കാലം മുതൽ ബിദുരി രാഷ്ട്രീയത്തിൽ സജീവമായിരുന്നു.
ഒരു വിദ്യാർത്ഥി നേതാവെന്ന നിലയിൽ 1983 മുതൽ അദ്ദേഹം എബിവിപിക്കായി ഉത്സാഹത്തോടെയും അർപ്പണബോധത്തോടെയും പ്രവർത്തിച്ചു.
എസ്. ബിദുരി ബി.കോമിൽ ബിരുദം പൂർത്തിയാക്കി.
ദില്ലി യൂണിവേഴ്സിറ്റിയിലെ സഹീദ് ഭഗത് സിംഗ് കോളേജിൽ നിന്ന് (എം‌എൽ‌എ) ബിരുദം പൂർത്തിയാക്കി.
മീററ്റിലെ ചരൺ സിംഗ് സർവകലാശാല ഇപ്പോൾ ദില്ലി ഹൈക്കോടതിയിൽ അഭിഭാഷകനാണ്.
1993 മുതൽ നിരവധി മത-രാഷ്ട്രീയ സംഘടനകളിൽ അഭിമാനകരമായ പദവികൾ വഹിക്കുന്ന രാഷ്ട്രീയത്തിൽ അദ്ദേഹം സജീവമായി പ്രവർത്തിച്ചിട്ടുണ്ട്.
ജില്ലാ ജനറലായി പ്രവർത്തിച്ചു.
സെക്രട്ടറി മെഹ്‌റോളി 1996-ൽ മഹാസംഗിലെ ധർമ്മ യാത്രയുടെ പർദേശ് സെക്രട്ടറിയായിരുന്നു.
1997 മുതൽ 2003 വരെ ജില്ലാ പ്രസിഡന്റായി ബി.ജെ.പി. 2003 മുതൽ 2008 വരെ ബിജെപി ദില്ലി പരദേശ് ഉപരാഷ്ട്രപതിയായും സജീവമായി പ്രവർത്തിച്ചു.
നിലവിൽ അദ്ദേഹം ജനറലാണ്.
സെക്രട്ടറി, ബിജെപി ദില്ലി പർദേശ് - 2008 മുതൽ അദ്ദേഹം വഹിച്ച സ്ഥാനം.
ബി.ജെ.പിയിൽ ചേർന്ന അദ്ദേഹം ദില്ലി സംസ്ഥാനത്തെ തുഗ്ലകാബാദ് നിയോജകമണ്ഡലത്തിൽ നിന്ന് 3 തവണ എം.എൽ.എ. 2014 ലെ പൊതുതെരഞ്ഞെടുപ്പിൽ ബിദുരിയെ ദക്ഷിണ ദില്ലി നിയോജകമണ്ഡലത്തിൽ നിന്ന് ബിജെപി സ്ഥാനാർത്ഥിയായി പ്രഖ്യാപിച്ചു.
തെക്കൻ ദില്ലി നിയോജകമണ്ഡലത്തിൽ നിന്നുള്ള തിരഞ്ഞെടുപ്പിൽ ബിദുരി വിജയിച്ചു .
നിലവിൽ ദക്ഷിണ ഡൽഹിയെ പ്രതിനിധീകരിച്ച് പാർലമെന്റ് അംഗമാണ് .
ഔദ്യോഗിക വെബ്‌സൈറ്റ് ലിങ്കുകൾ ഔദ്യോഗിക വെബ്സൈറ്റ് പരാമർശങ്ങൾ
രമേശ് കാവിൽ ഇംഗ്ലീഷ് വിലാസം https://ml.wikipedia.org/wiki/Ramesh_Kavil
മലയാള നാടകവേദിയിലെ ഒരു ഗാനരചയിതാവാണ് രമേശ് കാവിൽ .
മികച്ച ഗാനരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം മൂന്നു പ്രാവശ്യം ഇദ്ദേഹത്തിനു ലഭിച്ചു.
നൂറ്റമ്പതോളം നാടകങ്ങൾക്ക് രമേശ് ഗാനങ്ങളെഴുതിയിട്ടുണ്ട്.
നാടകം കൂടാതെ ചലച്ചിത്രം, ലളിതഗാനം, ആൽബം മേഖലകളിലും ഇദ്ദേഹം ഗാനരചന നടത്തിയിട്ടുണ്ട്.
ആയിരത്തിലധികം ഗാനങ്ങൾ ആകെ രചിച്ചിട്ടുണ്ട്.
നടുവണ്ണൂർ കാവിൽ സ്വദേശിയാണ് രമേശ്.
1986-ൽ ആകാശവാണിയിലൂടെയാണ് രമേശ് ഗാനരചനാ രംഗത്ത് പ്രവേശിച്ചത്.
കോഴിക്കോട് ആഴ്ചവട്ടം ഹയർസെക്കൻഡറി സ്കൂൾ അധ്യാപകനായ രമേശ് കേരള സാംസ്കാരിക വകുപ്പിന്റെ കീഴിലുള്ള വൈക്കം മുഹമ്മദ് ബഷീർ സ്മാരക സമിതിയുടെ സെക്രട്ടറിയായും പ്രവർത്തിക്കുന്നു.
നാടകങ്ങൾ ഹരിശ്ചന്ദ്രൻ ഒരു മനഃശാസ്ത്രജ്ഞന്റെ ഭാരത പര്യടനം സ്വർഗം ഭൂമിയിലാണ് ചലച്ചിത്രങ്ങൾ സീനിയർ മാൻഡ്രേക്ക് ഒരു ബ്ലാക്ക്‌ ആൻഡ്‌ വൈറ്റ്‌ കുടുംബം മാണിക്യക്കല്ല് ഡ്യൂപ്ലിക്കേറ്റ്‌ വഴിയറിയാതെ പുരസ്കാരങ്ങൾ
2004, 2006, 2012 വർഷങ്ങളിൽ മികച്ച ഗാനരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം എന്നിവ ലഭിച്ചു.
അടൂർഭാസി ഫൗണ്ടേഷൻ പുരസ്‌കാരം, എസ്.എൽ.പുരം സമിതി പുരസ്‌കാരം ഉൾപ്പെടെ അൻപതിലധികം പുരസ്കാരങ്ങൾ ഇദ്ദേഹത്തിനു ലഭിച്ചിട്ടുണ്ട്.
രമേശ് ചെന്നിത്തല ഇംഗ്ലീഷ് വിലാസം https://ml.wikipedia.org/wiki/Ramesh_Chennithala
കോൺഗ്രസ്സ് (ഐ) - പാർട്ടിയുടെ കേരളത്തിലെ പ്രമുഖരായ നേതാക്കളിലൊരാളാണ് രമേശ് ചെന്നിത്തല (ജനനം: 25 മേയ്, 1956).
നിലവിൽ 2011 മുതൽ കേരള നിയമസഭയിൽ ഹരിപ്പാട് മണ്ഡലത്തിൽ നിന്നുള്ള നിയമസഭാംഗമായി തുടരുന്നു.
2005 മുതൽ 2014 വരെ കേരള പ്രദേശ് കോൺഗ്രസ് കമ്മറ്റിയുടെ പ്രസിഡണ്ടായും 
2014 മുതൽ 2016 വരെ
രണ്ടാം ഉമ്മൻചാണ്ടി മന്ത്രിസഭയിലെ
സംസ്ഥാന ആഭ്യന്തര-വിജിലൻസ് വകുപ്പുകളുടെ
ചുമതലയുള്ള കാബിനറ്റ് മന്ത്രിയായും
2016 മുതൽ 2021 വരെ
നിലവിലിരുന്ന പതിനാലാം കേരള നിയമസഭയിലെ പ്രതിപക്ഷ നേതാവായും പ്രവർത്തിച്ചിട്ടുണ്ട്.
ആലപ്പുഴ ജില്ലയിലെ മാവേലിക്കര താലൂക്കിലെ ചെന്നിത്തല ഗ്രാമത്തിൽ വി.രാമകൃഷ്ണൻ നായരുടേയും ദേവകിയമ്മയുടേയും മകനായി 1956 മെയ് 25 ന് ജനിച്ചു.
ഹിന്ദി ഭാഷ അനായാസം സംസാരിക്കുന്ന ഒരു ഹിന്ദിവിശാരദ് കൂടി ആണ് ചെന്നിത്തല.
ഹിന്ദി, ഇംഗ്ലീഷ് ഭാഷകളിലുള്ള പ്രാവീണ്യമാണ് ചെന്നിത്തലയെ ദേശീയ രാഷ്ട്രീയത്തിൽ സ്വീകാര്യനാക്കിയത്.
ദക്ഷിണകേരളാ ഹിന്ദി പ്രചാരസഭയിൽ നിന്ന് പഠിച്ചെടുത്ത ഹിന്ദി വിശാരത് ആണ് ഉത്തരേന്ത്യൻ നേതാക്കളുമായി ആശയവിനിമയം നടത്താൻ ചെന്നിത്തലയെ തുണയ്ക്കുന്നത്.
പിന്നെ വർഷങ്ങളായി കേട്ടുപഠിച്ച ഹിന്ദി സംസാരഭാഷയും.
തിരുവനന്തപുരം ഗവ.
ലോ കോളേജിൽ നിന്ന് നിയമബിരുദവും ചങ്ങനാശേരി എൻഎസ്എസ് ഹിന്ദു കോളേജിൽ നിന്ന് ധനതത്വശാസ്ത്രത്തിൽ നേടിയ ബിരുദവുമാണ് വിദ്യാഭ്യാസം.
രാഷ്ട്രീയ ജീവിതം രമേശ് ചെന്നിത്തല സിപിഐ നേതാവ് ചന്ദ്രപ്പനും വിഎസിനുമൊപ്പം
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യുവിലൂടെയാണ് രാഷ്ട്രീയ പ്രവേശനം.
1980-1985 കാലഘട്ടത്തിൽ കെ.എസ്.യു സംസ്ഥാന ജനറൽ സെക്രട്ടറി, സംസ്ഥാന പ്രസിഡൻറ്
എൻ.എസ്.യു.ഐ ദേശീയ പ്രസിഡൻറ്, ബാലജന സഖ്യം സംസ്ഥാന പ്രസിഡൻ്റ് എന്നി നിലകളിൽ പ്രവർത്തിച്ച ചെന്നിത്തല 1982-ൽ ഹരിപ്പാട് മണ്ഡലത്തിൽ നിന്ന് ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു.
1985-ൽ യൂത്ത് കോൺഗ്രസിൻ്റെ സംസ്ഥാന ജനറൽ സെക്രട്ടറിയായി.
1986-ൽ മുപ്പതാം വയസിൽ കെ. കരുണാകരൻ മന്ത്രിസഭയിലെ കാബിനറ്റ് മന്ത്രിയായി സ്ഥാനമേറ്റു.
1987 മുതൽ 1990 വരെ യൂത്ത് കോൺഗ്രസ് സംസ്ഥാന പ്രസിഡൻ്റായിരുന്നു.
1987-ൽ ഹരിപ്പാട് നിന്ന് വീണ്ടും നിയമസഭയിലേയ്ക്ക് തിരഞ്ഞെടുക്കപ്പെട്ടു എങ്കിലും 1989-ലെ ലോക്സഭ തിരഞ്ഞെടുപ്പിൽ കോട്ടയത്ത് നിന്ന് മത്സരിച്ചു ജയിച്ചതിനാൽ എം.എൽ.എ സ്ഥാനം രാജിവച്ചു.
1990 മുതൽ 1993 വരെ യൂത്ത് കോൺഗ്രസ് അഖിലേന്ത്യ പ്രസിഡൻറായിരുന്ന ചെന്നിത്തല 
1994 മുതൽ 1997 വരെ എ.ഐ.സി.സി. ജോയിൻ്റ് സെക്രട്ടറിയായിരുന്നു.
1991-ലും, 1996-ലും, വീണ്ടും കോട്ടയത്ത് നിന്ന് ലോക്സഭയിലേക്ക് തിരഞ്ഞെടുക്കപ്പെട്ടു.
1997-ൽ എ.ഐ.സി.സി. ജനറൽ സെക്രട്ടറിയായി നിയമിതനായി.
1999-ലെ ലോക്സഭ തിരഞ്ഞെടുപ്പിൽ മാവേലിക്കരയിൽ നിന്ന് പാർലമെൻറ് അംഗമായി  തിരഞ്ഞെടുക്കപ്പെട്ടു
1998-ൽ കോട്ടയത്ത് നിന്ന് ലോക്സഭയിലേയ്ക്ക് മത്സരിച്ചു എങ്കിലും സി.പി.എംമ്മിലെ കെ. സുരേഷ് കുറുപ്പ്നോട് പരാജയപ്പെട്ടു.
2004-ൽ മാവേലിക്കര ലോക്സഭ സീറ്റിൽ നിന്ന് സി.പി.എംമ്മിലെ സി.എസ്. സുജാതയോടും തോറ്റു.
2005-ൽ കേരള പ്രദേശ് കോൺഗ്രസ് കമ്മിറ്റിയുടെ (KPCC)  പ്രസിഡൻറായിരുന്ന തെന്നല ബാലകൃഷ്ണപിള്ളയുടെ പകരക്കാരനായി കെ.പി.സി.സി.പ്രസിഡൻ്റായി ചുമതലയേറ്റു.
, 2004 മുതൽ കോൺഗ്രസ്സ് പാർട്ടിയുടെ വർക്കിംഗ് കമ്മറ്റി അംഗവുമാണ്.
2011-ൽ ഹരിപ്പാട് നിന്ന് വീണ്ടും നിയമസഭ അംഗമായ ചെന്നിത്തല
2014 മുതൽ 2016 വരെ ഉമ്മൻചാണ്ടി മുഖ്യമന്ത്രിയായ യു.ഡി.എഫ് മന്ത്രിസഭയിലെ ആഭ്യന്തര-വകുപ്പ് മന്ത്രിയായിരുന്നു.
2014-ൽ അഭ്യന്തര വകുപ്പ് മന്ത്രിയായി നിയമിതനായ ചെന്നിത്തല കെ.പി.സി.സി. പ്രസിഡൻറ് സ്ഥാനം ഒഴിഞ്ഞതിനെ തുടർന്ന് വി.എം. സുധീരൻ പകരം പ്രസിഡൻറായി സ്ഥാനമേറ്റു.
2016-ൽ പതിനാലാം കേരള നിയമസഭയിൽ യു.ഡി.എഫ്ൻ്റെ പ്രതിപക്ഷ നേതാവായി രമേശ് ചെന്നിത്തലയെ തിരഞ്ഞെടുത്തു.
2021-ലെ പതിനഞ്ചാം കേരള നിയമസഭ തിരഞ്ഞെടുപ്പിലെ യു.ഡി.എഫിൻ്റെ പരാജയത്തെ തുടർന്ന് രമേശ് ചെന്നിത്തലക്ക് പകരം വി.ഡി. സതീശൻ യു.ഡി.എഫിൻ്റെ പ്രതിപക്ഷ നേതാവായി സ്ഥാനമേറ്റു.
ആത്മകഥ രമേശ് ചെന്നിത്തല അറിഞ്ഞതും അറിയാത്തതും
ഒരു സാധാരണ വിദ്യാർത്ഥി എങ്ങനെയാണ് കേരള രാഷ്ട്രീയത്തിലെ നക്ഷത്രമാകുന്നത് എന്നതിനൊരു പാഠപുസ്തകമാണ് രമേശ് ചെന്നിത്തല.
ആ പുസ്തകത്തെ അടുക്കിപ്പെറുക്കി അവതരിപ്പിക്കുകയാണ്  ഈ കൃതിയിലൂടെ.
മുതിർന്ന മാദ്ധ്യമ
പ്രവർത്തകൻ സി.പി. രാജശേഖരൻ നടത്തിയ നിരീക്ഷണങ്ങളും
പഠനങ്ങളും അനുഭവങ്ങളുമാണ്  ഇവിടെ വിവരിക്കുന്നത്.
വിദ്യാർത്ഥികാലഘട്ടം മുതൽ കേരളത്തിന്റെ സാമൂഹിക-രാഷ്ട്രീയ ചരിത്രത്തിനൊപ്പം സഞ്ചരിച്ച എന്നും കോൺഗ്രസ് (ഐ) ഗ്രൂപ്പുകാരനായ
പൊതുപ്രവർത്തകന്റെ ജീവിതത്തിലൂടെ ഒരു യാത്ര.
മാദ്ധ്യമപ്രവർത്തകൻ സി.പി. രാജശേഖരൻ രചിച്ച, മുതിർന്ന കോൺഗ്രസ് നേതാവ് രമേശ് ചെന്നിത്തലയുടെ ജീവചരിത്രം.
ഭാര്യ അനിത യുണൈറ്റഡ് ഇന്ത്യാ ഇൻഷ്വറൻസ് കമ്പനിയിലെ ഉദ്യോഗസ്ഥയാണ്.
മക്കൾ :
രോഹിത്, രമിത് വിവാദങ്ങൾ സെപ്റ്റംബർ 8, 2020 : കുളത്തൂപ്പുഴയിൽ കോവിഡ് നിരീക്ഷണ കാലാവധി പൂർത്തിയാക്കിയ സർട്ടിഫിക്കറ്റ് വാങ്ങാനെത്തിയ പെൺകുട്ടിയെ കോൺഗ്രസ് പ്രവർത്തകൻ പീഡിപ്പിച്ച വിഷയത്തിൽ രമേശ് ചെന്നിത്തല "റേപ്പ് ജോക്ക്" പരാമർശം നടത്തിയത് വിവാദത്തിന്‌ ഇടയാക്കി.
പരാമർശത്തിൽ പിന്നീട് രമേശ് ചെന്നിത്തല ഖേദം പ്രകടിപ്പിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2016 ഹരിപ്പാട് നിയമസഭാമണ്ഡലം രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. പി. പ്രസാദ് സി.പി.ഐ. , എൽ.ഡി.എഫ്. ഡി. അശ്വനി ദേവ് ബി.ജെ.പി. , എൻ.ഡി.എ 2011 ഹരിപ്പാട് നിയമസഭാമണ്ഡലം രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. ജി. കൃഷ്ണപ്രസാദ് സി.പി.ഐ. , എൽ.ഡി.എഫ്. അജിത് ശങ്കർ ബി.ജെ.പി. , എൻ.ഡി.എ 2004 മാവേലിക്കര ലോകസഭാമണ്ഡലം സി.എസ്. സുജാത സി.പി.എം. , എൽ.ഡി.എഫ് രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. 1987 ഹരിപ്പാട് നിയമസഭാമണ്ഡലം രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. എ.വി. താമരാക്ഷൻ ആർ.എസ്.പി. , എൽ.ഡി.എഫ്. 1982 ഹരിപ്പാട് നിയമസഭാമണ്ഡലം രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. പി.ജി. തമ്പി സി.പി.ഐ.എം. , എൽ.ഡി.എഫ്. അവലംബം പുറം കണ്ണികൾ Ramesh Chennithala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രമേശ് പറമ്പത്ത് ഇംഗ്ലീഷ് വിലാസം https://ml.wikipedia.org/wiki/Ramesh_Parambath
ഇന്ത്യൻ രാഷ്ട്രീയക്കാരനും പതിനഞ്ചാമത് പുതുച്ചേരി നിയമസഭയിലെ അംഗവുമാണ് രമേശ് പറമ്പത്ത് (ജനനം: 23 മെയ് 1961).
ഇന്ത്യൻ നാഷണൽ കോൺഗ്രസിൽ അംഗമായ അദ്ദേഹം പുതുച്ചേരിയിലെ മാഹി നിയോജകമണ്ഡലത്തെ പ്രതിനിധീകരിക്കുന്നു.
യു അംഗമായിട്ടാണ് രമേശ് രാഷ്ട്രീയ ജീവിതം ആരംഭിച്ചത്.
മാഹി മഹാത്മാഗാന്ധി ഗവൺമെന്റ് ആർട്സ് കോളേജ് കെ.എസ്.യുവിന്റെ യൂണിറ്റ് പ്രസിഡന്റായിരുന്നു.
1984 - '85, 1985 -'86 കാലഘട്ടത്തിൽ തുടർച്ചയായി രണ്ട് തവണ മാഹി മഹാത്മാഗാന്ധി ഗവൺമെന്റ് ആർട്സ് കോളേജ് യൂണിയൻ ചെയർമാനായി തിരഞ്ഞെടുക്കപ്പെട്ടു.
1989 മുതൽ 1997 വരെ മാഹി റീജിയണൽ യൂത്ത് കോൺഗ്രസ് കമ്മിറ്റി പ്രസിഡന്റായി.
പുതുച്ചേരി ഡിസിസി അംഗവുമായിരുന്നു.
2006 മുതൽ 2011 വരെ മാഹി മുനിസിപ്പൽ കൗൺസിലിന്റെ മുനിസിപ്പൽ ചെയർമാനായി തിരഞ്ഞെടുക്കപ്പെട്ടു.
നിലവിൽ അദ്ദേഹം മാഹി മേഖല ബ്ലോക്ക് കോൺഗ്രസ് കമ്മിറ്റിയുടെ പ്രസിഡന്റാണ്.
2021 ലെ പുതുച്ചേരി നിയമസഭാ തെരഞ്ഞെടുപ്പിൽ എൻ. ഹരിദാസനെ  300 വോട്ടുകൾക്ക് പരാജയപ്പെടുത്തി.
മാഹി, പള്ളൂരിലാണ് രമേശ് ജനിച്ചത്-ജനനം 23 മെയ് 1961,  അച്ഛൻ പി.പി. കണ്ണൻ , അമ്മ ഭാരതി.
ബി.കോം ബിരുദധാരിയാണ് .
സയനയെ വിവാഹം കഴിച്ചു.
ദമ്പതികൾക്ക് രണ്ട് മക്കളുണ്ട് യദുകുൽ പറമ്പത്ത്, ആനന്ദ് റാം.
രമേശ് വെങ്കട സോണ്ടി
ഒരു ഇന്ത്യൻ സസ്യജനിതകശാസ്ത്രജ്ഞനാണ് രമേശ് വെങ്കട സോണ്ടി .
ഹൈദരാബാദ് സർവകലാശാലയിൽ നിന്ന് ലൈഫ് സയൻസസിൽ എംഫിൽ ചെയ്തു.
യൂട്ടാ യൂണിവേഴ്സിറ്റിയിൽ നിന്ന് ബാക്ടീരിയ ജനിതകത്തിൽ ഡോക്ടർ ഓഫ് ഫിലോസഫി നേടിയിട്ടുണ്ട് , കൂടാതെ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് പ്ലാന്റ് ജനിതകത്തിൽ പോസ്റ്റ് ഡോക്ടറൽ പരിശീലനവും നൽകി.
ഹൈദരാബാദിലെ സെന്റർ ഫോർ സെല്ലുലാർ ആന്റ് മോളിക്യുലർ ബയോളജിയിൽ സീനിയർ സയന്റിസ്റ്റായി.
2004 ജൂണിൽ ബയോളജിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നഗർ സയൻസ് ആൻഡ് ടെക്നോളജി അവാർഡ് നേടി.
സമ്മാനങ്ങളും ബഹുമതികളും ഇന്ത്യാ ഗവൺമെന്റിന്റെ ബയോടെക്നോളജി വകുപ്പിന്റെ കരിയർ വികസനത്തിനുള്ള ദേശീയ ബയോസയൻസ് അവാർഡ് .
ശാന്തി സ്വരൂപ് ഭട്നഗർ 2004 ലെ ശാസ്ത്ര സാങ്കേതിക വിദ്യയ്ക്കുള്ള സമ്മാനം.
ഗവേഷണ ഹൈലൈറ്റുകൾ നെൽച്ചെടിയുടെ പ്രധാന ബാക്ടീരിയ ഇല വരൾച്ച രോഗകാരിയുടെ വൈറലൻസ് സംവിധാനങ്ങൾ.
വാണിജ്യപരമായി പ്രാധാന്യമുള്ളതും എന്നാൽ രോഗബാധിതവുമായ അരി ഇനങ്ങളുടെ പശ്ചാത്തലത്തിലേക്ക് ബാക്ടീരിയ ഇല വരൾച്ച പ്രതിരോധ സവിശേഷതകൾ അവതരിപ്പിക്കുന്നു.
രാഗം ഇംഗ്ലീഷ് വിലാസം https://ml.wikipedia.org/wiki/Ragam
വ്യക്തവും സുനിശ്ചിതവും ആയ സ്വരസ്ഥാനങ്ങളിലൂടെ ഉള്ള ശബ്ദ സഞ്ചാരം കൊണ്ട് ഉണ്ടാവുന്ന സംഗീതം ആണ് രാഗം .
അതായത് ചിട്ടയായി ക്രമീകരിച്ചിട്ടുള്ള സ്വരസ്ഥാനങ്ങളിലൂടെ ശബ്ദം കടന്നുപോവുമ്പോൾ വളരെ വ്യക്തമായ ഒരു ഈണം.
ഇത് ആര് നിർവചിച്ചു എന്ന് നിശ്ചയമില്ല.
ശ്രുതിയുടെ പിറകെ തുടർന്നുവരുന്നതും കർണ്ണങ്ങൾക്ക് ഇമ്പവും ആയതും ശ്രോതാവിന്റെ മനസ്സിനെ രജ്ഞിപ്പിക്കുന്നതുമായ നാദമാണ് രാഗം എന്ന് ശാർങ്ങദേവൻ പറയുന്നു.
മറ്റ് ശ്രുതികളുടെ അകമ്പടിയൊന്നും കൂടാതെ ഒറ്റയ്ക്കു കേൾക്കുമ്പോൾത്തന്നെ ചെവിക്ക് ഇമ്പം നൽകുന്ന ശ്രുതികളാണു രാഗം എന്നു എ.കെ. രവീന്ദ്രനാഥ് രാഗത്തെ നിർവചിച്ചിട്ടുണ്ട് .
ആദ്യകാലങ്ങളിൽ ജാതി എന്ന പദമാണ് രാഗത്തെ വിശേഷിപ്പിക്കാൻ ഉപയോഗിച്ചിരുന്നത്.
കാലക്രമേണ ജാതി എന്ന പദം രാഗത്തിന് വഴിമാറി.
എന്നാൽ ഈ മാറ്റം നടന്നത് ഏതുകാലത്താണെന്ന് നിശ്ചയമില്ല.
ഭരതമുനിയുടെ നാട്യശാസ്ത്രത്തിൽ രാഗം എന്ന പദം ഉപയോഗിച്ചുകാണുന്നില്ല.
ആയതിനാൽ നാട്യശാസ്ത്രരചനക്ക് ശേഷമാണ് ഈ മാറ്റം നടന്നതെന്ന് ഊഹിക്കാം.
സൗന്ദര്യലഹരിയിൽ ശങ്കരാചാര്യർ ഇന്നത്തെ അർത്ഥത്തിൽ രാഗം എന്ന പദം ഉപയോഗിക്കുന്നുണ്ടത്രേ
നാദേതി വേദം സാമവേദം ഇതി സംഗീതം എന്നതാണ് ഭാരതീയ ശാസ്ത്രീയസംഗീതത്തെ കുറിച്ചുള്ള പൊതുസങ്കല്പം.
ഏത് സംഗീതത്തിന്റേയും പ്രധാനഘടകം ശബ്ദം ആണ്.
ഈ ശബ്ദത്തെ ലയാനുസാരിയായി ക്രമീകരിച്ചാൽ സംഗീതം ഉണ്ടാവുന്നു.
ഭാരതീയ വേദപ്രാമാണികഗ്രന്ഥങ്ങളിലെ ആദ്യശബ്ദമായി കണക്കാക്കുന്നത് ഓംകാരശബ്ദത്തേയാണ് .
സംഗീതത്തിൽ എതൊരു ശബ്ദത്തേയും പുറപ്പെടുവിക്കാൻ 7 ശബ്ദങ്ങൾക്ക് സാധിക്കുന്നു.
ഈ 7 സ്വരങ്ങളെ സപ്തസ്വരങ്ങൾ എന്ന് വിശേഷിപ്പിക്കുന്നു.
ഭാരതീയ സംഗീതത്തിന്റെ അടിസ്ഥാനമായി കണക്കാക്കുന്നത് ഈ സപ്തസ്വരങ്ങളേയാണ്.
സ്വരം ശബ്ദസാമീപ്യം സൂചിപ്പിക്കുന്ന അക്ഷരം ഷഡ്ജം നേമലി സ ഋഷഭം എഡ്ഡു രി ഗാന്ധാരം മേക ഗ മദ്ധ്യമം ക്രൌഞ്ചപക്ഷി മ പഞ്ചമം വസന്തകാല കുയില് പ ധൈവതം ഗുരം ധ നിഷാദം എനുഗു നി
കർണാടകസംഗീതത്തിൽ സ, പ ഇവയൊഴിച്ചുള്ള സ്വരങ്ങൾക്ക് ശ്രുതിഭേദങ്ങൾ ഉണ്ട്.
മ എന്ന സ്വരത്തിന് രണ്ട് ഭേദങ്ങൾ, രി,ഗ,ധ,നി ഇവക്ക് 3 ഭേദങ്ങൾ എന്നിങ്ങനെ ഉണ്ട്.
ഇപ്രകാരം ആകെ 16 ശ്രുതികൾ ഉണ്ട്.
എന്നാൽ ഈ ഭേദങ്ങൾക്ക് 4 പകർപ്പുകൾ ഉണ്ട് (ഉദാഹരണത്തിന്‌ ഷഡ്ശ്രുതിഋഷഭം എന്ന ഋഷഭത്തിന്റെ ഭേദവും, സാധാരണഗാന്ധാരം എന്ന ഗാന്ധാരത്തിന്റെ ഭേദവും ഒരേ ശ്രുതി തന്നെയാണ്‌) എന്നതിനാൽ 16-4=12 സ്വരങ്ങളാണ് ഉള്ളത്.
ആയതിനാൽ രാഗം12 സ്വരങ്ങളെ അഥവാ ശ്രുതികളെ അടിസ്ഥാനമാക്കിയാണെന്ന് കാണാം.
അവലംബം ↑ താൾ 14, ദക്ഷിണേന്ത്യൻ സംഗീതം - ഭാഗം ഒന്ന്- എ.കെ. രവീന്ദ്രനാഥ് - സാംസ്കാരിക പ്രസിദ്ധീകരണ വകുപ്പ്, കേരളസർക്കാർ, 2004 ↑ താൾ 13, ദക്ഷിണേന്ത്യൻ സംഗീതം - ഭാഗം ഒന്ന്- എ.കെ. രവീന്ദ്രനാഥ് - സാംസ്കാരിക പ്രസിദ്ധീകരണ വകുപ്പ്, കേരളസർക്കാർ, 2004 http://members.tripod.com/RKSanka/music/vissa.html
രാഗം ഭൈരവി (ആത്മകഥ)
മലയാള ഗസൽ ഗായകൻ ഉമ്പായിയുടെ ആത്മകഥയാണ് രാഗം ഭൈരവി.
കുട്ടിക്കാലം മുതൽ   പിന്നിട്ട വഴികളെ 36 അധ്യായങ്ങളിലായി ഓർത്തെടുക്കുകയാണ് ഈ ഗ്രന്ഥത്തിലദ്ദേഹം.
അദ്ദേഹം ഏറ്റവും കൂടുതൽ ഗസലുകൾ ചിട്ടപ്പെടുത്തിയ ഭൈരവി രാഗത്തിന്റെ പേരാണ് പുസ്‌കത്തിന് നൽകിയത്.
രാഗമാലിക (നിശാശലഭം) ഇംഗ്ലീഷ് വിലാസം https://ml.wikipedia.org/wiki/Euchromia_polymena
എറിബിഡേ കുടുംബത്തിലുള്ള ഒരു നിശാശലഭമാണ് രാഗമാലിക .
( ശാസ്ത്രീയനാമം : Euchromia polymena ) .
1758 ൽ കാൾ ലിനേയസ് ആണ് ഈ നിശാശലഭത്തെ കുറിച്ച് ആദ്യമായി വിവരിക്കുന്നത്.
ഇണചേരൽ മുട്ടയിടൽ ലാർവ്വ പ്യൂപ്പ അവലംബം
രാഗം (കോഴിക്കോട് എൻ. ഐ. ടി.യിലെ സാംസ്കാരികോത്സവം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 നവംബർ മുതൽ തുടരുന്നു.
കേരളത്തിലെ പ്രമുഖ സാങ്കേതികവിദ്യാഭ്യാസസ്ഥാപനങ്ങളിൽ ഒന്നായ കോഴിക്കോട് നാഷണൽ ഇൻസ്റ്റിറ്റ്യൂട്ട് ഓഫ് ടെൿനോളജിയുടെ അഭിമുഖ്യത്തിൽ വർഷംതോറും നടത്തിവരുന്ന ഒരു സാംസ്കാരികോത്സവമാണു് രാഗം .
രാഗതത്വവിബോധം ഇംഗ്ലീഷ് വിലാസം https://ml.wikipedia.org/wiki/Ragathathwavibodham
17-ാം നൂറ്റാണ്ടിലാണ് പണ്ഡിറ്റ് ശ്രീനിവാസന്റെ രാഗതത്വവിബോധം പ്രകാശിതമായതെന്ന് പറയപ്പെടുന്നു.
ഇത് ഹിന്ദുസ്താനി സംഗീതത്തെ ആധാരമാക്കിയുള്ള  ഒരു ഗ്രന്ഥമാണ്.
അനൂപസംഗീതരത്നാകരത്തിന്റെ ഗ്രന്ഥകർത്താവ് ഭാവഭട്ടൻ ഈ ഗ്രന്ഥത്തിൽ നിന്ന് ചില തത്ത്വങ്ങൾ ഉദ്ധരിക്കുന്നുണ്ട്.
ശ്രീനിവാസനും തന്റെ ശുദ്ധ-വികൃതസ്വരങ്ങളെ വീണയുടെ സഹായത്തോടുകൂടിത്തന്നെയാണ് സ്ഥാപിച്ചിട്ടുള്ളത്.
രാഗത്തെ ഉത്പാദിപ്പിക്കാൻ കഴിവുള്ളതും ക്രമാനുസൃതമായ സമ്പൂർണ്ണ സ്വരസമൂഹങ്ങളെയാണ് മേളയെന്ന് അദ്ദേഹം വ്യാഖ്യാനിക്കുന്നത്.
സമ്പൂർണ്ണം , ഷാഡവം , ഔഡവം എന്നിവയുടെ രൂപീകരണത്തെ സംബന്ധിച്ചും ഒരു മേളയ്ക്ക് ആരോഹണവരോഹണം നല്കുമ്പോൾ അത് ഒരു രാഗമായി തീരുന്നുവെന്നും അദ്ദേഹം വ്യക്തമാക്കുന്നുണ്ട്.
മൂർഛനയെന്നത് രാഗാലാപനയുടെ ഒരംഗമായാണ് അദ്ദേഹം നിർവ്വചിക്കുന്നത്.
രാഗത്തിൽ ഉദ്ഗ്രാഹം , സ്ഥായി , സഞ്ചാരി , മുക്തായി എന്നീ ഭാഗങ്ങളെക്കുറിച്ചും പറയുന്നുണ്ട്.
രാഗപ്രവാഹം ഇംഗ്ലീഷ് വിലാസം https://ml.wikipedia.org/wiki/Ragapravaham
രാഗപ്രവാഹം ശ്രീമതി കലൈമണി ഡി പട്ടമ്മാളും അവരുടെ ഭർത്താവ് ഡൊഃ എം എൻ ദണ്ഡപാണിയും ചേർന്നെഴുതിയ ഗ്രന്ഥമാണിത്.
ഈ ഗ്രന്ഥത്തിൽ എല്ലാ കർണ്ണാട മേളരാഗങ്ങളും ജന്യരാഗങ്ങളും മറ്റു ഹിന്ദുസ്ഥാനിരാഗങ്ങളും വിവരിക്കുന്നുണ്ടു്.
ഇതിൽ 5000-ഓളം രാഗങ്ങളുടെ വിവരണമുണ്ടു്.
അവലംബം ↑ http://www.dpattammal.com/downloads/raga_pravagam-english-full.pdf
രാഗമാലിക
ഒരു ഗാന(കീർത്തനം) ഒന്നിൽ കൂടുതൽ രാഗങ്ങൾ കൊണ്ട് ചിട്ടപ്പെടുത്തുന്ന ഒരു മാലിക അഥവാ രാഗരൂപമാണ് രാഗമാലിക.
കർണ്ണാടക സംഗീതങ്ങളിൽ രാഗമാലിക ധാരാളമായി ഉപയോഗിച്ചുവരുന്നു.
ജതിസ്വരം, സ്വരജതി, വർണം, കീർത്തനം, പല്ലവി, തില്ലാന എന്നിങ്ങനെ പല ഗാനരൂപങ്ങളും രാഗമാലികകളായി രചിക്കപ്പെട്ടിട്ടുണ്ട്.
എന്നാൽ, കീർത്തനങ്ങളുടെ മാതൃകയിൽ രചിക്കപ്പെട്ടിട്ടുള്ളവയാണ് രാഗമാലികയായി കൂടുതൽ പ്രചാരം നേടിയിട്ടുള്ളത് .
ഇവയ്ക് പല്ലവിയും അനുപല്ലവിയും ധാരാളം ചരണങ്ങളും ഉണ്ടായിരിക്കും.
9 രാഗങ്ങളിലേക്ക് സംഗീതം സജ്ജമാക്കിയിരിക്കുന്ന ഒരു ജനപ്രിയ രാഗമാലിക രചനയാണ് നവരഗമാലിക.
രാഗമാലികകളുടെ ചില ഉദാഹരണങ്ങൾ: മനസ വെരുതരുല, ശിവമോഹനസക്തി നന്നു, സമാജഗമന നിനു കൊരിനാദിര ,  എഴുതിയ അഷ്ടോത്താരശത രാഗത്തലാമിക, രാമസ്വാമി ദീക്ഷിതർ ശ്രീ വിശ്വനാഥം ഭജെഹാം, മാധവോ മമ്പാട്ടു, സിംഹാസനസ്തൈറ്റ്, പൂർണചന്ദ്രബിംബ വഡാനെ , മുത്തുസ്വാമി ദീക്ഷിതർ വലഛി വഛി, ഒരു നവരഗമലിക വര്നമ് പത്നമ് സുബ്രഹ്മണ്യ അയ്യർ ഭവയാമിയും കമലാജസ്യയും , സ്വാതി തിരുനാൽ ഭജ ഗോവിന്ദം ആദി ശങ്കരൻ കുരൈ ഒൻ‌റം ഇല്ലായ്, സി. രാജഗോപാലാചാരി അവലംബം പുറത്തേക്കുള്ള കണ്ണികൾ രാഗമാലിക
മുൾപ്പൊന്നാങ്കണ്ണി
ഹോർട്ടസ് എൽതമെൻസിസിൽ നിന്നുള്ള ചിത്രീകരണം ഹിസ്റ്റോയർ നേച്ചർ ഡെൽ ഐൽസ് കാനറികളിൽ നിന്നുള്ള ചിത്രീകരണം
അമരാന്തേസി കുടുംബത്തിലെ നിലത്തുപരന്നുവളരുന്ന ഒരു സസ്യമാണ് മുൾപ്പൊന്നാങ്കണ്ണി .
( ശാസ്ത്രീയനാമം : Alternanthera pungens ) .
വിത്തുകളിലൂടെയും ചെടിയുടെ മുട്ടുകളിൽ നിന്നുമുണ്ടാകുന്ന മുകുളങ്ങളിൽക്കൂടിയും വ്യാപിക്കുന്നു.
വേരുകൾ പലപ്പോഴും പടരുന്ന തണ്ടുകളുടെ നോഡുകളിൽ വികസിക്കുന്നു.
പാതയോരങ്ങളിൽ വളരുന്ന ഈ ചെടി മധ്യ, തെക്കേ അമേരിക്കയിൽ നിന്നാണ് വന്നതെന്ന് കരുതപ്പെടുന്നു, ഓസ്ട്രേലിയയിലും ദക്ഷിണാഫ്രിക്കയിലും വ്യാപകമായി സ്ഥാപിതമായതായി കരുതപ്പെടുന്നു.
ഈ ജനുസ്സിലെ മറ്റ് ഇനങ്ങൾ, ഉദാ ആൾട്ടർനന്തേര സെസ്സിലിസ് (L.) R.Br.
, ഉഷ്ണമേഖലാ ആഫ്രിക്കയിൽ നിന്ന് വളരെക്കാലം മുൻപേ രേഖപ്പെടുത്തിയിട്ടുണ്ട്, അതിനാൽത്തന്നെ അധിനിവേശസസ്യമായി കരുതാൻ വയ്യ.
ഈ ഇനം മഴക്കാലത്ത് കാണ്ഡത്തിന്റെയും ഇലകളുടെയും ഇടതൂർന്ന രീതിയിൽ നിലത്തുവളരുന്നു.
വരൾച്ചയിൽ നിലത്തിനുമുകളിലുള്ള ഭാഗങ്ങൾ കരിഞ്ഞുപോവുകയും, ഉറങ്ങാത്ത ചെടി അതിന്റെ മാംസളമായ വേരുകൾ കൊണ്ട് നിലനിർത്തുകയും ചെയ്യും.
ഇലകളുടെ കക്ഷങ്ങളിൽ ചെറിയ വെളുത്ത പൂക്കളുടെ കൂട്ടങ്ങൾ രൂപം കൊള്ളുന്നു.
ചെറിയ, കാക്കി നിറമുള്ള, മുള്ളുള്ള, പേപ്പറി പഴങ്ങൾ തണ്ടില്ലാത്തതും ഇല കക്ഷങ്ങളിൽ രൂപപ്പെടുന്നതും സ്റ്റോക്ക്, വാഹനങ്ങൾ, സ്റ്റോക്ക് ഫീഡ് എന്നിവയിലൂടെ വ്യാപിക്കുന്നു.
തിളങ്ങുന്ന വിത്തുകൾ തവിട്ട്, കംപ്രസ്, ലെന്റികുലാർ, ഏകദേശം 1.5 മില്ലീമീറ്റർ കുറുകെ വലിപ്പമുള്ളതാണ്.
ജോഹാൻ ജേക്കബ് ഡില്ലേനിയസ് തന്റെ ഹോർട്ടസ് എൽത്തമെൻസിസ് , വാല്യത്തിൽ 1732 -ൽ ഈ ഇനം ചിത്രീകരിച്ചിട്ടുണ്ട്.